לאונור ווטלינג

לאונור סבאיוס ווטלינג (באנגלית: Leonor Ceballos Watling; נולדה ב-28 ביולי 1975) היא שחקנית קולנוע וזמרת ספרדייה.

ביוגרפיה
ווטלינג נולדה במדריד, ספרד, והיא בת לאם בריטית. היא החלה את הקריירה שלה בתיאטרון והחלה להופיע בסרטים כבר בגיל 15, ומאז הופיעה בסרטים ובתוכניות בטלוויזיה הספרדית. בשנים 1998 ו-2002 הייתה ווטלינג מועמדת לפרס גויה, המקבילה הספרדית לפרס אוסקר, על תפקידיה הראשיים בסרטים "שעת האמיצים" (בספרדית "La hora de los valientes", 1998) ו-"אמא שלי אוהבת נשים" (בספרדית "A mi madre le gustan las mujeres", 2002).

ווטלינג השתתפה בסרט זוכה האוסקר "דבר אליה", של פדרו אלמודובר (2002), בתפקיד אליסיה.

ב-2005 דיבבה ווטלינג את כיפה אדומה בגרסה הספרדית של סרט האנימציה "כיפה אדומה: הסיפור האמיתי". 

בשנת 2007 שיחקה בסרט הביוגרפי "Teresa, el cuerpo de Cristo" בבימויו של ריי לוריגה. בשנת 2008 השתתפה בסרט המותחן הבריטי "רציחות באוקספורד".

בשנת 2018 החלה לשחק בסדרת הטלוויזיה "רשות לחיות", דרמת פשע על ברון סמים שעומד לפרוש, וסגנו זומם לגזול מהיורש אחריו את האימפריה.

בשנת 2021 שיחקה במיני-סדרה "Besos Al Aire", אשר עוקבת אחר מספר סיפורי אהבה במהלך הסגר בעקבות התפרצות נגיף הקורונה. בהמשך השנה שיחקה בתפקיד הראשי בסדרת הדרמה הרומנטית "הכרמים של לה טמפלאנזה" ברשת פריים וידאו. באותה שנה לוהקה לדמות ראשית בסרט הספרדי-בלגי "No mires a los ojos" המבוסס על הרומן "Cerbero son las sombras" מאת הסופר הספרדי חואן חוסה מייאס.

בנוסף לעבודתה כשחקנית, חברה ווטלינג בלהקה הנקראת "Marl'ango".

קישורים חיצוניים

שחקניות קולנוע וטלוויזיה ספרדיות
שחקניות תיאטרון ספרדיות
זמרות ספרדיות
זמרות-יוצרות ספרדיות
זמרים השרים בספרדית
אישים ממוצא בריטי
ילידות 1975